สังคมข่าวหุ้น
*หุ้นกลุ่มธนาคารพาณิชย์ยังคงกดดันดัชนีหุ้นไทยต่อไป และล่าสุดนายแบงก์ของธนาคารพาณิชย์ขนาดใหญ่ ต่างออกมายอมรับแล้วว่าไตรมาส 2 นี้ หนี้เสียจะยังคงกระโดดขึ้น และจะเริ่มนิ่งๆ ในช่วงไตรมาส 3 ไม่ว่าจะเป็น ไทยพาณิชย์ แบงก์กรุงเทพ และล่าสุดคือ กรุงไทย โดยรายหลังนี้ หนี้เสียมาจากกลุ่มโรงสีข้าว ที่แห่กักตุนข้าวกัน และในรายของกรุงไทยยังมีข่าวเชิงลบอีกด้วยว่าจะมีการขอคลังในการลดจ่ายเงินปันผล สงสัยเปิดตลาดมาวันอังคารนี้ ราคาหุ้นร่วงอีก
2 พ.ค. 2560

คาเฟอีน
*หุ้นกลุ่มธนาคารพาณิชย์ยังคงกดดันดัชนีหุ้นไทยต่อไป และล่าสุดนายแบงก์ของธนาคารพาณิชย์ขนาดใหญ่ ต่างออกมายอมรับแล้วว่าไตรมาส 2 นี้ หนี้เสียจะยังคงกระโดดขึ้น และจะเริ่มนิ่งๆ ในช่วงไตรมาส 3 ไม่ว่าจะเป็น ไทยพาณิชย์ แบงก์กรุงเทพ และล่าสุดคือ กรุงไทย โดยรายหลังนี้ หนี้เสียมาจากกลุ่มโรงสีข้าว ที่แห่กักตุนข้าวกัน และในรายของกรุงไทยยังมีข่าวเชิงลบอีกด้วยว่าจะมีการขอคลังในการลดจ่ายเงินปันผล สงสัยเปิดตลาดมาวันอังคารนี้ ราคาหุ้นร่วงอีก
*จับตาการประชุมผู้ถือหุ้นของ IFEC มีวาระเลือกกรรมการที่ครบวาระจำนวน 3 คน และทั้งหมดเป็นฝั่งของ “เสี่ยทวิช” ส่วนกรรมการที่ถูกเสนอชื่อเข้ามามีจำนวน 8 คน ในจำนวนนี้เป็นฝั่งของเสี่ยทวิช 3 คนเดิมนั่นเองที่ครบวาระ ส่วนฝั่งของหมอวิชัย เสนอเข้ามาจำนวน 5 คน หรือ สรุปได้ง่ายๆ ว่า ที่เสนอมา 8 คน จะมีคนเป็นกรรมการได้เพียง  3 คน อีก 5 คนก็จะจั่วลม และหาก 1 ใน 3 คนที่ได้รับเลือกเข้ามาเป็นของหมอวิชัยเพียง 1 คน คุณหมอก็เข้าวิน นั่งกระดิกเท้า จิบกาแฟ จิบชา สบายใจแล้ว เพราะเท่ากับว่า บอร์ด 9 คน เป็นของหมอวิชัย แล้ว 5 คน สนุกกันล่ะ
*มีรายงานจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งว่าเมื่อวันที่ 24 เม.ย.ที่ผ่านมา บลจ.บัวหลวง ได้มาซึ่งหลักทรัพย์บมจ.ไทย โซล่าร์ เอ็นเนอร์ยี่ (TSE) จำนวน  0.19% ของสิทธิออกเสียงทั้งหมดของกิจการ ส่งผลมีจำนวนหลักทรัพย์ภายหลังการได้มาคิดเป็น  5.08% ของสิทธิออกเสียงทั้งหมดของกิจการ ล่าสุด ราคาหุ้น TSE  ราคาปิด 5.65 บาท เพิ่มขึ้น 0.10 บาท และซื้อขายกันที่พี/อี 16.60 เท่า
*ส่วนหุ้น  SNC  หรือ บมจ.เอส เอ็น ซี ฟอร์เมอร์ มีการขายหุ้นทั้งหมด 20% ในบริษัท ฟูโซ่ อินดัสตรี้ส์ (ไทยแลนด์) จำกัด ให้กับ Fuso Industries Ltd. เมื่อวันที่ 28 เม.ย.ที่ผ่านมา มีมูลค่าการขายรวม 18.61 ล้านบาท ส่วนเงินที่ได้รับมาใช้เป็นเงินทุนหมุนเวียนในกิจการ และภายหลังการขายหุ้นครั้งนี้ส่งผลให้บริษัทไม่มีหุ้นคงเหลือในบริษัทร่วมดังกล่าวแล้ว
*เลขาฯ คปภ.สุทธิพล ทวีชัยการ สั่งหยุดกิจการไปอีกบริษัทประกันวินาศภัย คือ บริษัท สัจจะประกันภัย จำกัด (มหาชน) หลังพบความผิดเยอะมาก หลายกระทง ทั้งเงินกองทุนไม่ครบ กรรมการผู้มีอำนาจกระทำการถอนเงินในบัญชีธนาคารของบริษัทให้กับกรรมการและบุคคลอื่นที่ไม่เกี่ยวข้องกับการดำเนินธุรกิจของบริษัท มีการบันทึกบัญชีไม่ถูกต้องตรงต่อความเป็นจริง ผู้สอบบัญชีไม่แสดงความเห็นต่องบการเงินของบริษัท ฯลฯ
*ยังไม่จบเรื่องธุรกิจประกันภัย เพราะล่าสุด ทาง คปภ.เข้าไปตรวจสอบบริษัทประกันวินาศภัยหลายแห่งพบว่ามีการบันทึกเกี่ยวกับเรื่องค่าใช้จายไม่ถูกต้อง เช่น มีการนำเงินไปอุดหนุนเรื่องค่านายหน้าให้กับนายหน้าขายประกันจำนวนมาก เพราะการแข่งขันสูง ใครให้ต่ำก็ขายไม่ได้ แต่เรื่องนี้มีกฎเกณฑ์คุมอยู่ ทางประกันภัยจึงไปบันทึกค่าใช้จ่ายส่วนนี้เป็นค่าโฆษณาหรือการตลาดอย่างอื่นๆ และส่วนใหญ่เป็นบริหารประกันขนาดเล็กๆ
*นฤมล น้อยฉ่ำ CFO บมจ.กรุงเทพดุสิตเวชการ (BDMS) ออกมาบอกข้อมูลการประชุมคณะกรรมการบริษัท มีมติอนุมัติให้บริษัทขายเงินลงทุนใน บมจ.โรงพยาบาลบำรุงราษฎร์ (BH) จำนวน 25,189,494 หุ้น หรือสัดส่วนร้อยละ 3.45 ของทุนที่ออกและเรียกชำระแล้วของ BH ให้กับนักลงทุนสถาบันที่ไม่มีความเกี่ยวโยงกับบริษัทในราคาหุ้นละ 179 บาท คิดเป็นเงินประมาณ 4,508.92 ล้านบาท ในวันที่ 28 เม.ย. 60 และภายหลังการทำรายการ  BH ยังคงมีสถานะเป็นบริษัทร่วมของบริษัท โดยถือหุ้นหลังการทำรายการร้อยละ 20.50 ของทุนที่ออกและเรียกชำระแล้วของ BH จากก่อนหน้าทำรายการถือหุ้นในสัดส่วนร้อยละ 23.95 ของทุนที่ออกและเรียกชำระแล้วของ BH
*ขาวดี บริษัท ฟิทช์ เรทติ้งส์ (ประเทศไทย) จำกัด ประกาศคงอันดับเครดิตภายในประเทศ (National Rating) ระยะยาวของบมจ.ไทยออยล์ (TOP) ที่ระดับ ‘AA-(tha)’, อันดับเครดิตภายในประเทศระยะสั้นที่ระดับ ‘F1+(tha)’   และอันดับเครดิตภายในประเทศระยะยาวหุ้นกู้ไม่มีหลักประกันและไม่ด้อยสิทธิที่ระดับ ‘AA-(tha)’   แนวโน้มเครดิตมีเสถียรภาพ